Diari Oficial de la Generalitat Valenciana


Sumari del DOGV 7371, del 30-09-2014 (2014/8745)

Notificació de resolució de desistiment tàcit dictada en el procediment de declaració d'interés comunitari per a casa rural a Benigembla. Expedient número DIC-09/0444.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8745


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de desistiment tàcit dictada en el procediment de declaració d'interés comunitari per a casa rural a Benigembla. Expedient número DIC-09/0444. [2014/8745]  
A l'haver resultat infructuoses les gestions realitzades per a efectuar la notificació dirigida a Edmund-Peter i Jill Brannan, d'acord amb el que preveu l'article 59.4 de Llei 30/1992, del Règim Jurídic de les Administracions Públiques i del Procediment Administratiu Comú, es procedix a la seua notificació per mitjà d'este edicte.  
Acte que es notifica: resolució del cap del Servici Territorial d'Urbanisme.  
Expedient número DIC-09/0444. Benigembla. Declaració d'interés comunitari per a casa rural, promogut per Edmund Peter Brannan.  
El cap del Servici Territorial d'Urbanisme, el dia 25 de setembre de 2012 va dictar la resolució següent:  
«Vist l'expedient de referència i sobre la base dels següents antecedents i fonaments:  
  
Antecedents de fet  
Primer. En data 15 de desembre de 2009 va tindre entrada en el Servici Territorial d'Urbanisme d'Alacant tramesa per l'Ajuntament de Benigembla la documentació relativa a l'expedient de referència instat per Edmund Peter Brannan per a instal·lació de l'ús d'allotjament rural compartit a casa rural existent en sòl no urbanitzable, ubicada a Benigembla, polígon 3, parcel·les 3 i 17.  
Segon. En data 3 de març de 2010 es remet ofici al promotor per part del director territorial a Alacant de la llavors Conselleria de Medi Ambient, Aigua, Urbanisme i Habitatge, en el qual se li advertix de la impossibilitat de considerar com una unitat les parcel·les sobre les quals se sol·licita la DIC, al trobar-se separades per un camí, la qual cosa impediria l'admissió a tràmit de l'expedient. I només per al cas que es poguera esmenar este aspecte se li efectuava un requeriment d'esmena de deficiències, que suposava l'elaboració completa d'un document que complira els requeriments de la Llei 10/2004, de Sòl No Urbanitzable. Per a complir això s'atorgava el termini de 15 dies, amb referència a l'article 84 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Tercer. Després d'un primer intent de notificació, amb dates 8 de març de 2010 («absent») i 9 de març de 2010 («desconegut»), es porta a efecte un nou intent en dates 23 de febrer («absent») i 24 de febrer de 2011 («desconegut»), resultant ambdós intents, doncs, fallits. Davant de la impossibilitat de practicar la notificació personalitzada en el seu domicili, finalment es procedix a la notificació per mitjà d'edicte de l'esmentada comunicació, la qual cosa es porta a efecte mitjançant un edicte publicat en el Diari Oficial de la Comunitat Valenciana número 6536, de 6 de juny de 2011, i en el tauler d'edictes de l'Ajuntament de Benidorm. A pesar de l'ampli període de temps transcorregut, no s'ha rebut cap contestació respecte d'això ni s'ha efectuat cap nou tràmit per part de l'interessat en l'expedient de referència.  
  
Fonaments de dret  
Primer. De conformitat amb allò que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
«1. Si la sol·licitud d'iniciació no reunix els requisits que assenyala l'article anterior i els exigits, si és el cas, per la legislació específica aplicable, la persona interessada serà requerida perquè, en un termini de 10 dies, esmene les faltes o acompanye els documents preceptius, amb indicació que, si així no ho fa, es considerarà que ha desistit de la seua petició, amb resolució prèvia que haurà de ser dictada en els termes que preveu l'article 42.»  
El referit article 42, en el seu apartat 1, assenyala:  
«1. L'Administració està obligada a dictar una resolució expressa en tots els procediments i a notificar-la siga quina siga la seua forma d'iniciació. En els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables. S'exceptuen de l'obligació, a què es referix el paràgraf primer, els supòsits de terminació del procediment per pacte o conveni, així com els procediments relatius a l'exercici de drets sotmesos únicament al deure de comunicació prèvia a l'Administració.»  
  
Finalment, l'article 91 de l'esmentat text legal assenyala en el seu apartats 2 i 3:  
«2. L'Administració acceptarà de pla el desistiment o la renúncia, i declararà conclús el procediment llevat que si s'hi personen tercers interessats, insten estos la seua continuació en el termini de 10 dies des que van ser notificats del desistiment.  
3. Si la qüestió suscitada per la incoació del procediment comporta interés general o és convenient substanciar-la per a la seua definició i esclariment, l'Administració podrà limitar els efectes del desistiment o la renúncia a l'interessat i seguirà el procediment».  
En el present supòsit, el termini concedit a l'interessat conté una referència a l'article 84, referència que ha de considerar-se com un mer error material, ja que el termini concedit ho era sobre l'inici del procediment, per la qual cosa la referència que ha d'entendre's com correcta és a l'article 71, que es referix precisament a la sol·licitud i millora de la petició d'inici del procediment.  
Cal considerar que els efectes afegits a la falta de compareixença en el termini d'audiència prèvia a la resolució que es contenia formalment en el requeriment de la Direcció Territorial conduirien a una resolució denegatòria, al no haver-se esmenat l'aspecte relatiu a la divisió de les parcel·les per un camí.  
Atés que esta resolució, que posaria fi al procediment, podria ser més onerosa per a l'interessat, al suposar un pronunciament desfavorable a la declaració d'interés comunitari, que podria tancar-li el pas a eventuals noves sol·licituds, en un moment procedimental en què l'expedient no conté la mínima documentació necessària per a un pronunciament amb suficients elements de juí, es considera que la rectificació de l'error patit no perjudica de cap manera els interessos del promotor i concilia adequadament la seua posició jurídica amb els interessos públics afectats.  
Tot això unit al fet que l'interessat podrà reiterar la seua petició acollit a un règim jurídic que eventualment pot ser-li més beneficiós, al simplificar la tramitació, com és el derivat de la Llei 10/2004, de 9 de desembre, del Sòl No Urbanitzable, per la Llei 12/2010, de 21 de juliol, de Mesures Urgents per a Agilitzar l'Exercici d'Activitats Productives i la Creació d'Ocupació, o la instrucció tècnica de 28 de maig de 2012, de la Secretaria Autonòmica de Territori, Medi Ambient i Paisatge, sobre criteris per a la tramitació d'activitats en sòl no urbanitzable  
  
Segon. D'acord amb el que disposa l'article 11.2 del Decret 135/2007, de 30 de setembre, del Consell, pel qual s'aprova el reglament dels òrgans territorials, d'avaluació ambiental i urbanístics de la Generalitat, és competència del cap del Servici Territorial d'Urbanisme adoptar la resolució per la qual es declare el desistiment del procediment de referència.  
Vist que no s'han personat en el procediment tercers interessats que insten la seua continuació, ni comporta interés general.  
Vistos els preceptes legals mencionats, i la resta de de general i pertinent aplicació, es dicta la resolució següent:  
  
Únic  
Declarar el desistiment tàcit de la declaració d'interés comunitari promoguda per Edmund Peter Brannan per a instal·lació de l'ús d'allotjament rural compartit a casa rural existent en sòl no urbanitzable, ubicada en Benigembla, polígon 3, parcel·les 3 i 17, i declarar conclús el procediment iniciat.  
  
Contra la present resolució, que no posa fi a la via administrativa, i de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar recurs d'alçada davant del director general d'Avaluació Ambiental i Territorial, en el termini d'un mes comptat a partir de l'endemà de la data de recepció de la present notificació. Tot això sense perjuí que es puga exercitar qualsevol altre recurs o acció que crega oportú.»  
  
Alacant, 20 d'agost de 2014.- El director general d'Avaluació Ambiental i Territorial: Juan Manuel Giner Corell.